Danja karamar hukuma ce da ke a Jihar Katsina, Arewa maso yammacin kasan Nijeriya. An kirkiri Danja ne a shekarar 27/9/1991 An fiddata ne a daga cikin karamar hukumar Bakori Jihar Katsina Ɗanja garin jajaye in kaga baƙi, baƙo ne, marmara ci ‘yar uwar ki ki kwana. Akwai saɓani mai yawa tsakanin masana, game da ainihin wanda ya fara kafa garin ɗanja. Ance wani bamaguje ne mai suna ɗanjakau wanda kwararren manomi ne kuma maharbi wanda ya gina rijiya mai zurfin gaske fiye da kafa arba’in da shida, sannan kuma ance ja ne, daga garin ɗanja ya kafa wannan garin. A wani ƙaulin kuma har wa yau ance wani mutum ne mai suna ɗanja, ya kafa garin. A zamanin sarkin Ɗanja Duna, ya kori dukkan maguzawan dake cikin garin Ɗanja, shi kuma ya gina ganuwar garin. Tarihi ya nuna cewa kwararrafa taci garin Ɗanja da yaƙi wanda daga nan ne mutane daga wurare daban daban kamar mutanen Likoro, da Wazata daga ƙasar Zazzau daga Kagoro, daga Kogo, da Bare-bari daga gobirawa da Kanawa suka kafa unguwannin su a wurare daban-daban wanda ta hakan aka samu unguwar kanawa, unguwar fulani, da unguwar gobirawa, da unguwar kagora, unguwar bare-bari da sauransu a garin Ɗanja.